Christopher Alexander
Store norske leksikon,Kunst og estetikk,Arkitektur og landskap,Arkitekter og arkitektur-institusjoner,Internasjonale arkitekter og arkitektkontorer fra 1900 til i dag
Christopher Alexander er en engelsk arkitekt og matematiker, født i 1936. Han var professor ved Berkeley University, California. Han har hatt en rekke oppdrag i flere land, men har først og fremst hatt betydning gjennom sin publiseringsvirksomhet, hvor han forsøker å fundere et teoretisk utgangspunkt for arkitekturen.
Arkitekturteori Alexander har forsøkt å definere arkitekturen «nedenfra» ved hjelp av funksjonelt betingede «mønstre», samtidig som han gjør iakttagelser av kvalitativ art. Han mener blant annet at ethvert problem har sitt eget strukturmønster. God design avhenger av designerens evne til å utføre oppgaven i samsvar med dette strukturmønsteret. I dette ligger at utgangspunktet ikke er et mønster, men en analyse som fører frem til et mønster. Alexander har innført diagrammer som uttrykker programmets generelle fysiske konsekvenser og dermed blant annet representerer det funksjonelle mønster. Diagrammet skal da fastholde formens hovedtrekk, i første rekke dens topologiske egenskaper.Alexander, sammen med Serge Chermayeff, kritiserte moderne byplanlegging, og mente at den skapte uklare grenser mellom det private og det offentlige, og hevdet at det innen en by burde være mulig å oppfatte et hierarki av seks felt med ulik grad av offentlighet. Utvalgte arbeider prosjekt for hus i Lima til UNESCO-konferansen i 1969, se «Byggekunst» 1984 s. 350. artikkelen A City is not a Tree, «Architectural Design» 1962   Notes on the Synthesis of Form, Cambridge, Mass. 1964   The City as a Mechanism for Sustaining Human Contact, «Environment of Man» (ed. W. R. Ewald), Bloomington 1967.  Community and Privacy (1963), skrevet sammen med Serge Chermayeff.  A Pattern Language, New York 1977;  The Timeless Way of Building, New York 1979. Les mer i Store norske leksikon arkitektur byplanlegging Litteratur Chr. Norberg-Schulz: Semantikk, i: Intensjon og metode i arkitekturen, «Byggekunst» 1967 s. 36; Erik Hultberg: Christopher Alexander, «Byggekunst» 1969 s. 67.